รองแม่ทัพภาคที่ 4 ตรวจเยี่ยมจุดบริการประชาชนในช่วงเทศกาลปีใหม่
พล.ต.พรศักดิ์ พูลสวัสดิ์ รองแม่ทัพภาคที่ 4 ตรวจเยี่ยมจุดบริการประชาชน ที่บริเวณด้านหน้าโรงเรียนสิชลคุณาธารวิทยา ตำบลทุ่งปรัง อำเภอสิชล จังหวัดนครศรีธรรมราช มี พ.ต.ประเสริฐ สายทองแท้ ผู้บังคับกองร้อยฝึกรบพิเศษที่ 4 สิชล นายยงยุทธ จิตสำรวย นายอำเภอสิชล และคณะ บรรยายสรุปสถานการณ์การเดินทาง


สำหรับจุดบริการประชาชนสิชลเกิดขึ้นจากการบูรณาการร่วมของกองร้อยฝึกรบพิเศษที่ 4 กับทุกหน่วยงานในพื้นที่อำเภอสิชล ตั้งจุดตรวจร่วมบริการมีเจ้าหน้าที่จากหลายหน่วยงาน ปฏิบัติงาน ตลอด 24 ชั่วโมง ดูแลผู้ใช้ถนนให้เกิดความปลอดภัย ลดอุบัติเหตุทางถนน ปฏิบัติงานต่อเนื่องไปตั้งแต่วันที่ 28 ธันวาคมถึงวันที่ 3 มกราคม 2561 โดยในจุดตรวจได้มรการให้บริการนวดแผนโบราณโดยพลทหารที่มีฝีมือ จัดเตียงนอนสะอาด 8 เตียง พร้อมคาราโอเกะ โต๊ะเก้าอี้นั่งพักผ่อน มีเครื่องดื่มน้ำชา กาแฟ ห้องน้ำสะอาด รอต้อนรับผู้เดินทางที่มีอาการเหน็ดเหนื่อย ต้องการแวะพักผ่อนแล้วเดินทางต่อไป วิทยาลัยเทคนิคสิชล บริการซ่อมแซมรถจักรยานยนต์

โอกาสนี้รองแม่ทัพภาคที่ 4 ได้มอบของขวัญปีใหม่แก่ผู้ปฏิบัติงานประจำจุดตรวจแล้ว กล่าวว่า แม่ทัพภาคที่ 4 มอบหมายให้มาตรวจเยี่ยมให้กำลังใจผู้ปฏิบัติงานในจุดตรวจ ลดอุบัติเหตุ ดูแลอำนวยความสะดวกผู้เดินทาง จุดตรวจบริการที่อำเภอสิชล มีทุกส่วนพร้อมใจมาร่วมปฏิบัติงาน ขอแสดงความชื่นชมในความสามัคคี มาด้วยใจ